## Pravilnik o sadržaju zahtjeva i dokumentaciji za izdavanje odobrenja za rad burzi

### NN 5/2009 (12.1.2009.), Pravilnik o sadržaju zahtjeva i dokumentaciji za izdavanje odobrenja za rad burzi

HRVATSKA AGENCIJA ZA NADZOR FINANCIJSKIH USLUGA

141

Na temelju odredbi članka 296. stavak 4. Zakona o tržištu kapitala (»Narodne novine« broj 88/08 i 146/08), Hrvatska agencija za nadzor financijskih usluga je na sjednici održanoj 7. siječnja 2009. godine donijela

PRAVILNIK

O SADRŽAJU ZAHTJEVA I DOKUMENTACIJI ZA IZDAVANJE ODOBRENJA ZA RAD BURZI

OPĆE ODREDBE

Članak 1.

Ovim pravilnikom propisuje se sadržaj zahtjeva za izdavanje odobrenja za rad burzi i proširenja odobrenja za rad, potrebnu dokumentaciju koja se prilaže zahtjevu, kao i sadržaj te dokumentacije.

Članak 2.

Izrazi koji se koriste u ovom pravilniku imaju sljedeće značenje:

Agencija – Hrvatska agencija za nadzor financijskih usluga;

Zakon – Zakon o tržištu kapitala

Burza – osniva se kao dioničko društvo sukladno odredbama Zakona

ZAHTJEV ZA IZDAVANJE ODOBRENJA BURZI

Članak 3.

(1) Zahtjev za izdavanje odobrenja za rad burzi podnose osnivači burze na Obrascu IOB, koji je sastavni dio ovog Pravilnika..

(2) Obrazac IOB mora biti u cijelosti popunjen i ispisan elektronski, uredno, čitljivo i bez naknadnog prepravljanja.

(3) Obrazac IOB potpisuju osnivači burze, a potpisi moraju biti javnobilježnički ovjereni.

(4) U zahtjevu za izdavanje odobrenja za rad burzi potrebno je navesti vrstu financijskih instrumenata na koje se on odnosi.

DOKUMENTACIJA KOJA SE PRILAŽE ZAHTJEVU

Članak 4.

Uz zahtjev izdavanje odobrenja za rad burzi, treba priložiti sljedeću dokumentaciju:

(1.) Statut

(2.) Potvrdu da je u cijelosti uplaćen temeljni kapital

(3.) Prijedlog za članove uprave

(4.) Podatke o vlasničkoj strukturi

(5.) Podatke o imateljima kvalificiranih udjela

(6.) Detaljan prikaz organizacijske strukture

(7.) Opis trgovinskog sustava

(8.) Cjenik

(9.) Pravila

(10.) Poslovni plan s podacima o planiranim poslovnim aktivnostima (Program rada)

(11.) Procedure interne kontrole

(12.) Detaljan prikaz organizacijske strukture

(13.) Izjavu o ispunjavanju uvjeta za obavljanje djelatnosti sukladno odredbama Zakona

(14.) Potvrdu o uplaćenim pristojbama i naknadama

(15.) te ostalu dokumentaciju na zahtjev Agencije

DOKUMENTACIJA VEZANA UZ ORGANIZACIJSKE ZAHTJEVE BURZE

Članak 5.

Burza je uz gore navedenu dokumentaciju obvezna dostaviti i sljedeće:

(1.) Akt burze koji sadrži mjere za utvrđivanje sukoba interesa

(2.) Akt kojim su propisane mjere i postupci za utvrđivanje i upravljanje rizicima

(3.) Akt burze kojim su utvrđena pravila i postupci burze za korektno i uredno trgovanje i utvrđivanje kriterija za djelotvorno izvršavanje naloga

(4.) Akt kojim su propisane mjere koje omogućuju nesmetano i pravovremeno zaključivanje transakcija unutar trgovinskog sustava.

OBLIK DOKUMENTACIJE

Članak 6.

Dokumentacija iz ovog pravilnika prilaže se uz zahtjev u izvorniku ili kao ovjerena javnobilježnička preslika.

ZAVRŠNE ODREDBE

Članak 7.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/09-04/18

Urbroj: 326-01-09-1

Zagreb, 7. siječnja 2009.

Predsjednik Uprave
Ante Samodol, v. r.

[Obrazac IOB]

ZAHTJEV ZA IZDAVANJE ODOBRENJA ZA RAD BURZI

• Uputa

Zahtjev mora biti u cijelosti popunjen i ispisan elektronski, uredno, čitljivo i bez naknadnog prepravljanja.

• Značenje izraza u ovom zahtjevu:

Agencija – Hrvatska agencija za nadzor financijskih usluga

Zakon – Zakon o tržištu kapitala

Burza – osniva se sukladno odredbama Zakona kao dioničko društvo

1. Poslovi iz članka 281. Zakona za koje burza podnosi zahtjev:

|  |  |
| --- | --- |
| Upravljanje uređenim tržištem |  |
| Prikupljanje, obrada i objavljivanje podataka iz članaka 104., 113. i 114. Zakona |  |
| Vođenje službenog registra propisanih informacija |  |

2. Vrsta financijskih instrumenata za koje burza podnosi zahtjev:

|  |  |
| --- | --- |
| Prenosivi vrijednosni papiri |  |
| Instrumenti tržišta novca |  |
| Jedinice u subjektima za zajednička ulaganja |  |
| Izvedenice |  |

3. Podaci o burzi:

|  |  |
| --- | --- |
| Tvrtka: |  |
| Adresa sjedišta: |  |
| Poslovna adresa: |  |
| Broj telefona: |  |
| Broj telefaxa: |  |
| Elektronska pošta: |  |
| Internet stranice: |  |
| Broj zaposlenih: |  |

|  |  |
| --- | --- |
| Statistički broj burze dodijeljen od Državnog zavoda za statistiku: |  |
| Matični broj subjekta (MBS): |  |
| Broj rješenja o registraciji kod nadležnog trgovačkog suda: |  |
| Iznos temeljnog kapitala burze: |  |
| Ime i prezime, te funkcija osobe ovlaštene za kontakt s Agencijom: |  |

Ako je odgovor na bilo koje od sljedećih pitanja »da«, molimo da iznesete detaljno objašnjenje odgovora na posebnom dodatku te ga priložite ovom zahtjevu, uključujući imena, prezimena i adrese svake fizičke ili tvrtku pravne osobe, uz detaljan opis njihove povezanosti s društvom.

|  |  |  |
| --- | --- | --- |
|  | DA | NE |
| Obavlja li burza, u trenutku popunjavanja ovog zahtjeva, poslove propisane člankom 281. Zakona? |  |  |
| Obavlja li burza neku drugu djelatnost, koja nije vezana uz vrijednosne papire? |  |  |

4. Navedite račune koje burza ima otvorene:

|  |  |  |
| --- | --- | --- |
|  | Račun za redovno poslovanje | Račun nalogodavca |
| Banka: |  |  |
| Broj kunskog računa: |  |  |
| Broj deviznog računa: |  |  |

5. Ima li burza nekretnine u vlasništvu?

|  |  |
| --- | --- |
| Adresa: |  |
| Opis: |  |

6. Ima li burza nekretnine u posjedu?

|  |  |
| --- | --- |
| Adresa: |  |
| Opis: |  |

DOKUMENTACIJA KOJA SE PRILAŽE UZ ZAHTJEV:

Burza je obvezna uz zahtjev priložiti:

1. Statut burze

2. Potvrdu da je u cijelosti uplaćen temeljni kapital

3. Prijedlog za članove uprave burze

4. Podatke o vlasničkoj strukturi

5. Podatke o imateljima kvalificiranih udjela

6. Organigram burze

7. Opis trgovinskog sustava

8. Cjenik burze

9. Pravila burze

10. Program rada

11. Popis osoba koje efektivno vode poslovanje burze

12. Popis osoba koje imaju značajan utjecaj na rad burze

13. Potvrdu o uplaćenim pristojbama i naknadama

\* sve izjave i preslike isprava moraju biti javnobilježnički ovjerene, a strane isprave moraju biti propisno ovjerene i prevedene od strane ovlaštenog sudskog tumača.

IZMJENE PODATAKA IZ ZAHTJEVA:

Burza je obvezna u roku od 8 (osam) dana izvijestiti Agenciju o svakoj promjeni podataka navedenih u ovom zahtjevu, ovlaštenom društvu, brokeru ili investicijskom savjetniku.

POTPISNA STRANICA

• Ovaj zahtjev potpisuju osnivači burze, a potpisi moraju biti javnobilježnički ovjereni. Potpisnici i burza jamče za istinitost i vjerodostojnost navedenih podataka i izjava, uključujući podatke navedene u prilozima ovom zahtjevu, koji se smatraju sastavnim dijelom ovog zahtjeva. Potpisnici i burza nadalje jamče da svi podaci prethodno dostavljeni nisu promijenjeni te da su istiniti i vjerodostojni.

• Potpisnici ovog zahtjeva izjavljuju da su isti pročitali u cijelosti, u potpunosti ga razumjeli, iznijeli gore navedene podatke sukladno svim svojim osobnim i stručnim saznanjima i informacijama kojima raspolažu te u potpunosti jamče pod kaznenom i materijalnom odgovornošću za istinitost istih.

• Potpisnici ovog zahtjeva izjavljuju da su upoznati sa činjenicom da navođenjem podataka koji ne odgovaraju stvarnom stanju stvari, čine kazneno djelo.

Zahtjev ispunio :

|  |  |
| --- | --- |
| Ime i prezime, funkcija | Vlastoručni potpis |
|  |  |

Ovaj zahtjev mora biti potpisan od strane osnivača burze

|  |  |
| --- | --- |
| Ime i prezime | Vlastoručni potpis |
|  |  |

Pravilnik, NN 5/2009-141